The Terror (film, 1928)
The Terror () je američki crno-bijeli horor film snimljen 1928. godine u režiji Roya Del Rutha koji se često navodi kao prvo zvučno ostvarenje žanra, ali i kao jedan od prvih cjelovečernjih zvučnih filmova uopće. Predstavlja adaptaciju istoimenog teatarskog komada Edgara Wallacea. Radnja se događa u engleskoj ladanjskoj kući pretvorenoj u gostionicu gdje okupljeni gosti postaju žrtvama tajanstvenog ubice koji ih likvidira jednog po jednog. Film je napravljen u produkciji studija Warner Bros. koji je za njega iskoristio sistem Vitaphone, gdje se zvuk snimao na disk umjesto na filmsku vrpcu. Istovremeno je, kako bi se izašlo u susret vlasnicima kino-dvorana nepripremljenih za novu tehnologiju, snimljena i nijema verzija. The Terror se često navodi kao jedan od prvih primjera, odnosno svojevrsna preteča podžanra tzv. slasher filmova. Danas se, međutim, obje verzije filma smatraju izgubljenima, s obzirom da je 1948. Warner Bros. uništio u svojoj arhivi, bilo zbog toga što je degradirao do neupotrebljivosti, bilo zato da bi se, u skladu sa tadašnjom praksom, oslobodio prostor za novije naslove. Jedino što je od filma očuvano jest zvučni zapis.

Godine 1934. je snimljen pod naslovom Return of Terror.

Uloge
May McAvoy ... Olga Redmayne
Louise Fazenda ... Mrs. Elvery, spiritualist
Edward Everett Horton ... Ferdinand Fane, detektiv Scotland Yarda
Alec B. Francis ... Dr. Redmayne
Matthew Betz ... Joe Connors, upravo pušteni kriminalac
Otto Hoffman ... Soapy Marks, upravo pušteni kriminalac
Holmes E. Herbert ... Goodman
Joseph Gerard ... Nadz. Hallick
John Miljan ... Alfred Katman
Frank Austin ... Cotton

Napomene
Glumačka postava se umjesto natpisa na ekranu izgovara od strane maskiranog Conrada Nagela.

Izvori

Vanjske veze
 
 Archive for Edward Everett Horton

Američki filmovi
Horor filmovi
Triler filmovi
Izgubljeni filmovi
Authority control 2